Lingua Russica

Lingua Russica"lingua Russica": C.G. Anton, De lingua Russica ex eadem cum Samscrdamica matre orientali prognata; Status Ecclesiae in Russia; M. Lomonosov, Notae ad responsiones Mulleri; C. G. Sjöstedt, Observationes in doctrinam grammaticorum de formis verborum linguae russicae; Ephemeris: Ucraina turbata. (Russice русский язык, russkij jazyk) sive Rossica"lingua rossica" versio interretialis (pdf) apud www.biologiezentrum.at; "Русский Rossicus; Russicus; +русское издание editio rossica; + русское описание descriptio rossica; + русский перевод versio rossica" Lexicon Russico-Latinum. et insuper Russa vel Ruthenica"русский Russicus, -a, -um; Russus, -a, -um; Ruthenicus, -a, -um"; А. В. Подосинов et А. М. Белов, Lingua Latina (Русско-латинский словарь, 2000), 274.Sunt etiam appellationes obsoletae, sicut lingua Moscovitica, lingua Rhutenica ( ff. 60v-61r.;  pp. 215-216), et lingua Sarmatica (Clément Desessard, Lingua Latina sine molestia). est lingua Russorum, ex linguis Indoeuropeis orta, inter Slavicas numerata. E lingua Russica, Albaruthenica et Ucrainica constat familia Slavica orientalis.

Russica lingua circiter 160 decies centena milium hominum natalis est et divulgatissima Slavicarum. Lingua publica facta est Russiae, Rutheniae Albae, Kazachstaniae et Chirgisiae et cum quinque aliis linguis Consociationis Nationum. Divulgata est in Russia et in civitatibus olim partes Unionis Sovieticae (ubi hac gentes ut sermone inter se utentur). Quod Russica lingua franca ultra propriam linguae regionem in usu venit, lingua mundana habetur.

Lingua Russica abecedario Cyrillico scribitur.

 Historia 
Lingua Russica genita est saeculis quarto decimo et quinto decimo e lingua Slavica orientali, quae saeculis a septimo usque ad quartum decimum exsistebat, e qua lingua etiam linguae Ucrainica et Ruthenica Alba ortae sunt. Lingua communis ex dialectis circa Moscuam usitatis orta est. Lingua Slavica ecclesiastica tamen ut lingua litterarum usque ad saeculum septimum decimum in usu fuit. Anno 1696, secundum Henricum Gulielmum Ludolf, qui primus grammaticam Russicam quandam scripsit, "apud illos dicitur, loquendum est Russice et scribendum est Slavonice." Hodierna lingua Russica litteraria formata est saeculis duodevicensimo et undevicensimo.

 Diffusio 
Scientiae linguae Russicae in Europa Orientali Mediaque late diffusae sunt, sive propter pristinam hegemoniam Russicam sive propter minoritates linguae Russicae imprimis in regione Baltica habitantes. Lingua Russica his diebus (status anni 2006) circiter 163 800 000 hominum sermone patrio loquuntur, quorum circiter 130 000 000 in Russia vivunt, 26 400 000 in Independentium Civitatum Foederatione (GUS) et in civitatibus Balticis, quae civitates ex Unione Sovietica ortae sunt. Circiter 7 400 000 hominum in civitatibus vivunt, in quas multi incolae Russiae et aliarum civitatum olim Unionis Sovieticae immigrant, imprimis in Germania, in aliis civitatibus Europaeae occidentalis, in Civitatibus Foederatis Americae et in Israel.Как это будет по-русски? (Quomodo Russice dicitur?)]

Lingua publica est in Russia, Ruthenia Alba (una cum Ruthenica Alba), Kazachstania (ubi Cazachica est lingua publica), Chirgisia (ubi Chirgisica est lingua publica), et republica autonoma Crimaea, quae ad Ucrainam pertinet (una cum Ucrainica et Tatarica Crimensis). In quibusdam circulis (область) Ucrainae orientalis est regionalis lingua publica, qui status autem disputatur. Etiam in Tadzikistania lingua Russica statum publicum habet.apud LENTA.ru Est etiam una linguarum publicarum in regionibus segregatis Transnistria (una cum Ucrainica et Moldavica), Alania Meridiana (una cum Ossetica) et Abascia (una cum Abasgica). Ibi et partis incolarum sermo patrius et lingua franca est.

Propterea sunt minoritates linguae Russicae in omnibus GUS-civitatibus et in regione Baltica nec non in multis civitatibus occidentalibus, in quas plurimi homines linguae Russicae emigraverunt. In Finnia lingua Russica (qua circiter 40 000 hominum, i.e. paene 1 centesima incolarum, loquuntur) maxima linguae minoritas est. In Germania, ubi plurimi extra pristinam Unionem Sovieticam homines vivunt, quibus lingua Russica est sermo patrius, Russica cum circiter 3 000 000 loquentium post Theodiscam (et ante Turcicam) numero loquentium secunda lingua est.Vide Bernhard Brehmer: Sprechen Sie Qwelja? Formen und Folgen russisch-deutscher Zweisprachigkeit in Deutschland. In Tanja Anstatt (ed.): Mehrsprachigkeit bei Kindern und Erwachsenen (Tubingae, 2007), 163–185, ibi: 166f; commentatio innititur ad Relatio migratoria 2005 officii migrationis profugorumque (PDF). In Israele immigrantes linguae Russicae, qui sunt circiter 1 000 000 hominum), fere sextam incolarum partem efficiunt, numero loquentium Russica est tertia lingua post Hebraicam et Arabicam. In Civitatibus Foederatis Americae plus quam 700 000 hominum linguae Russicae vivunt,Vide US-Census anni 2000. (PDF) quorum plus quam 200 000 in Novo Eboraco habitant, in Canada circiter 160 000,Vide Census Canadiensis anni 2001. sed in utraque civitate sunt multae minoritates maiores. 

Lingua Russica etiam in scientiis, artibus, et technica diffusa est. Una cum iis, qui Russica lingua secunda utuntur, sunt fere 280 000 000 Russice loquentium.

 Abecedarium 
Abecedarium Russicum ex Cyrillicum exortum est; post sanctum Cyrillum permultas mutationes passus est, antequam formam hodiernam accepit. Modus scribendi litteras reformatus est a Petro I annis 1708–1710. Ablatis nonnullis signis Cyrillicis antiquis et insertis quattuor litteris novis, sunt abecedario Russico nunc triginta tres litterae:

А аА а/a/ Б бБ б/b/, /bʲ/ В вВ в/v/, /vʲ/ Г гГ г/g/, /gʲ/Д дД д/d/, /dʲ/ Е еЕ е/je/, /ʲe/Ё ёЁ ё/jo/, /ʲo/Ж жЖ ж/ʐ/З зЗ з/z/, /zʲ/ И иИ и/i/, /ʲi/Й йЙ й/j/К кК к/k/, /kʲ/Л лЛ л/l/, /lʲ/М мМ м/m/, /mʲ/Н нН н/n/, /nʲ/О оО о/o/ П пП п/p/, /pʲ/Р рР р/r/, /rʲ/С сС с/s/, /sʲ/Т тТ т/t/, /tʲ/У уУ у/u/Ф фФ ф/f/, /fʲ/Х хХ х/x/, /xʲ/Ц цЦ ц/ʦ/Ч чЧ ч/ʨ/ Ш шШ ш/ʂ/Щ щЩ щ/ɕː/Ъ ъЪ ъ/-/Ы ыЫ ы/ɨ/ Ь ьЬ ь/ʲ/Э эЭ э/ɛ/ Ю юЮ ю/ju/, /ʲu/Я яЯ я/ja/, /ʲa/

 Regulae orthographicae 
 Post litteras ж, ш  littera ы ab и substituitur. 
 Post litteras ч, щ littera ю ab у substituitur et я ab a.

 Phonetica et Phonologia 
Linguae Russicae hodiernae normatae sunt quadraginta duo phonemata, quae in sex vocales et in triginta sex consonantes dividuntur. Magnus phonematum numerus ex linguarum Slavicarum proprietate ortus est, quod plurimae consonantes Russicae et durae et molles ("palatalizatae") pronuntiantur. Non autem sunt allophona, sed singula phonemata, cum quaeque pronuntiatus varietas significationem determinet. Nonnullis dialectis Russicis sunt phonemata propria.

Pronuntiatus vocalium ac consonantium Russicarum, quam in voce positionem obtineant, variat. Quoad vocales positio acuta et non acuta distinguitur. Exempli gratia "o" acuta [ɔ] sonat, "o" in positione non acuta autem [a] vel [ə]. Pronuntiatus multarum consonantium Russicarum a consonantibus sequentibus determinatur. 

Longitudo vocalium in lingua Russica nec signifcationem verbi mutat nec quid ad recte pronuntiandum momenti est. Vocales acutae semi-longae pronuntiari solent. Vocales non acutae breves sunt et saepe etiam aliae qualitatis sunt: "O" non acuta "a" brevis sonat (sic dictum аканье); "e" aut "я" non acuta "i" similis est (иканье). Exempla: молоко (lac) /məlaˈkɔ/ пятнадцать (quindecim) /pʲitˈnatsɨtʲ/ земля (terra) /zʲimˈlʲa/. Et vocales duplices et duae vocales diversae se sequentes voces singulae pronuntiari solent. Exempti sunt diphthongi, qui cum littera "й" (и краткое = i brevis) formati sunt: ой (acuta), ай. Littera "е" (ie) ante consonantem palatalizatam vocalis conclusa fit [e]: кабинет (tablinum) /kabʲiˈnʲɛt/, sed в кабинете (in tablino) /fkabʲiˈnʲetʲɛ/ Alia exempla: университет (universitas), газета (diurnarium).

 Vocales 
Linguae Russicae in syllaba acuta sunt sex monophthongi (ɨ autem saepe allophonum litterae "i" habetur).

+Monophthongi linguae Russicae   primores medii posteriores conclusi    medii     aperti     

In syllabis non acutis series media cum e et o non pronuntiatur, quod e aut cum i (sic plerumque) aut cum a (in exitibus) et o semper cum a in unum cadit. Inde forma adiectiva feminini generis (-ая scripta) et forma neutralis (-ое scripta) quoad sonum plerumque distingui non possunt. In scriptura videri non potest; sunt etiam dialecti, quae vocales acutas melius quam lingua normata distinguunt.

 Consonantes 
Linguae Russicae sunt triginta sex consonantes. 16 earum et palatalizatae et non palatalizatae pronuntiantur; phonemata , ,  et  singularia sunt.

Index sola phonemata non palatalizata demonstrat.

+ Consonantes linguae Russicae   bilabiales labio-dentales alveolaris post-alveolares palatales velares occlusivae             affricatae           nasales           vibrantes            fricativae            approximantes            laterales           

Fons: SAMPA pro lingua Russica (Anglice)

 Grammatica 
Sicut Latine, nomina, pronomina  et verba Russice declinantur.

Proprium linguae Russicae est praesertim systema verborum ubi aspectus ope vocabularii designatur nec declinationis.
De productione vel correptione vocalium non judicato, accentus collocatio usu potius quam regulis discenda est, eo magis quod nonnunquam in casibus variis mutatur et regulis multis describitur. 

 Partes orationes 
Numeratae linguae Russicae, sicut aliis linguis Indoeuropaeis, eaedem partes orationis sunt, quae Latinae.

Tamen :
Russica substantiva divisa sunt in subspecies pro animatione ;
Substantiva aliter declinantur atque adiectiva (Henricus Wilhelmus LudolfusIn primam unquam scriptam Russicam grammaticam dixit "Declinationes sunt quinque, primae quatuor sunt substantivorum, quinta adiectivorum").
Russica verba divisa sunt in subspecies duas pro aspectu (imperfectivo aut perfectivo)Русский язык. Вид глагола.

Verba ob eam rem plerumque in paribus apparent. Sunt quoque imperfectiva, quibus desunt  perfectivum homologum, e.g. сожале́ть 'dolere', et perfectiva, quibus desunt imperfectivum homologum, e.g. хлы́нуть 'emicare'.

+ Exempla nonnullorum parum verborum: verbum imperfectivum verbum perfectivum convertio пока́зывать показа́ть 'monstrare' покупа́ть купи́ть 'emere' де́лать сде́лать 'facere'

 Declinationes 
 Nomina substantiva 
Nominibus substantivis linguae Russicae accidunt:
 tria genera: masculinum, femininum, neutrum
 duo numeri: singularis et pluralis
 sex casus: nominativus, genetivus, dativus, instrumentalis, accusativus, praepositionalis
 duae materiae: animata, inanima
 tres declinationes
Generibus utuntur sicut nostris.

Ubi post numeros II, III et IV genitivo singulari utuntur in loco accusativi vel nominativi, vestigia numeri dualis videnda sunt.

Casus instrumentalis non est idem ac casus ablativus Latinus, qui ad Russicam linguam genetivo vel instrumentali praecipue convertitur.

Pluraliter, substantivorum accusativum animatorum in iisdem litteris ac genitivum desinunt at inanimatorum in iisdem ac nominativus (e.g. вол, кошка, мышь), et inanima, quorum accusativus pluralis coincidit cum nominativo plurali (e.g., фильм, пирог, сад, земля, время).

Sic singulariter nisi substantivum vel declinationis secundae est vel femininum et nominativus in -ь desinit e.g. 


   praeses Obama pater et mater nominativus президент Обама отец и мать accusativus президента  Обаму отца и мать genitivus президента  Обамы отца и матери

Declinatio prima
Accentus plerumque pro casu non movet, sed aliquando apud nomina masculina cum uno syllaba, vel si prima syllaba in nominativo intonatur, accentus ad terminationem nominis movet, sicut demonstrant exempla вол et пирог. Etiam sunt nomina, quorum terminationes tantum in plurali intonantur (exempli gratia, сад), sed iterum alius casus peculiaris est: aliquando terminatio solum in genetivo plurali intonatur usque ad praepositionalem pluralem (exempli gratia, волк). Ut sciamus an terminationes intonentur, opportet linguam Russicam bene cognoverimus. Regulae desunt, at in dictionariis magnis accenti ac pronunciationes speciales indicantur.
+ фильм 'pellicula cinematographica'; вол 'bos'; пирог 'crustulum' casus singularis pluralis singularis pluralis singularis pluralis nom фи́льм фи́льмы вол волы́ пиро́г пироги́ acc фи́льм фи́льмы вола́ воло́в пиро́г пироги́ gen фи́льма фи́льмов вола́ воло́в пирога́ пирого́в dat фи́льму фи́льмам волу́ вола́м пирогу́ пирога́м ins фи́льмом фи́льмами воло́м вола́ми пирого́м пирога́ми prae (о) фи́льме (о) фи́льмах (о) воле́ (о) вола́х (о) пироге́ (о) пирога́х

+ сад 'hortus'; волк 'lupus' casus singularis pluralis singularis pluralis nom сад сады́ волк во́лки acc сад сады́ во́лка волко́в gen са́да садо́в во́лка волко́в dat са́ду сада́м во́лку волка́м ins са́дом сада́ми во́лком волка́ми prae о са́де о сада́х о во́лке о волка́х

 *In casu praepositionali ante praepositiones в et на scribitur саду́.

+ фестива́ль 'festa'; слова́рь 'dictionarium' casus singularis pluralis singularis pluralis nom фестива́ль фестива́ли слова́рь словари́ acc фестива́ль фестива́ли слова́рь словари́ gen фестива́ля фестива́лей словаря́ словаре́й dat фестива́лю фестива́лям  словарю́ словаря́м ins фестива́лем фестива́лями  словарём словаря́ми prae о фестива́ле о фестива́лях о словаре́ о словаря́х

Ea nomina eodem modo ac nomina masculina terminantia in -ь declinantur. Si vero terminationes eorum nominum intonantur, hoc in plurali accidit. Solum terminationes nonnullorum nominum terminantium in -е́й intonantur.

+ геро́й 'heros'; бой* 'pugna'; руче́й** 'flumen' casus singularis pluralis singularis pluralis singularis pluralis nom геро́й геро́и бой бои́ руче́й ручьи́ acc геро́я геро́и  бой бои́ руче́й ручьи́ gen геро́я геро́ев бо́я боёв ручья́ ручьёв dat геро́ю геро́ям  бо́ю боя́м ручью́ ручья́м ins геро́ем геро́ями  бо́ем боя́ми ручьём ручья́ми prae о геро́е о геро́ях о бо́е о боя́х о ручье́ о ручья́х

 *In praepositionali post praepositiones в et на praeter бо́е etiam бою́ scribi potest.
 ** Nomina typi руче́й rara sunt: мураве́й 'formica', солове́й 'luscinia', воробе́й 'passer' etiam secundum hunc modum declinantur.

Declinatio secunda
+ земля 'terra', кошка 'felis' casus singularis pluralis singularis pluralis nom земля́ зе́мли ко́шка ко́шки acc зе́млю зе́мли ко́шку ко́шек gen земли́ земе́ль ко́шки ко́шек dat земле́ зе́млям ко́шке ко́шкам ins землёй (землёю) зе́млями ко́шкой (ко́шкою) ко́шками prae (о) земле́ (о) зе́млях (о) ко́шке (о) ко́шках

Declinatio tertia
+ время 'tempus', мышь 'mus' casus singularis pluralis singularis pluralis nom вре́мя времена́  мышь мы́ши acc вр́емя времена́ мышь мыше́й gen вре́мени времён мы́ши мыше́й dat вре́мени времена́м  мы́ши мыша́м ins вре́менем времена́ми мы́шью мыша́ми prae(о) вре́мени(о) времена́х(о) мы́ши(о) мыша́х

 Nomina adiectiva 
Nominibus adiectivis linguae Russicae duo numeros, sex casus, duae animationes et in numero singulari tria genera accidunt. Sunt declinationes duae.

 Pronomina 
In lingua Russica sunt pronomina
  personalia haud reflexiva: tres personas, duos numeros, sex casus et (in persona tertia numeri singularis) tria genera;
 personalium reflexivum: quinque casus (nec nominativum);
 possessiva  primae secundaeque personae et reflexiva: duas personas, tria genera, duos numeros et sex casus;
 interrogativa-relativa кто 'quis' et что 'quid': sex casus;
 interrogativa-relativa какой 'qualis' vel 'qui', каковой 'qualis',  который 'qui' vel 'quotus', чей 'cuius': etiam duos numeros et tria genera in numero singulari;
 interrogativum-relativum каков 'qualis': tria genera (nec mutat pro casu);
 demonstrativa: duos numeros, sex casus, in numero singulari etiam tria genera 
 determinativa: duos numeros, sex casus, in numero singulari etiam tria genera
 negativa: (ab praefixis significationis negativae "не" et "ни" ex pronominibus interrogativis formata): duos numeros, sex casus, in numero singulari etiam tria genera.

Reflexivis uti possunt russici locutores ad omnes personas (non solum ad tertiam ut latine):
 Люблю свою жену 'uxorem meam amo', любишь свою жену 'uxorem tuam amas', любит  свою жену 'uxorem suam amat' 
 Cf: Люблю / любишь / любит его жену 'uxorem eius (= amici, fratris, etc.) amo / amas / amat'.

 Numeralia 
Numeralia linguae Russicae sunt:
 cardinalia: quibus sex casus accidunt (numeralia один 'unus', два 'duo', et оба 'ambo' pro genere etiam mutant
 ordinalia: quibus tria genera et sex casus accidunt et qui modo nominum adiectivorum declinantur.

 Verba 
 Categoriae grammaticales russorum verborum 
Verbis imperfectivis atque perfectivis accidunt:
 tres personaeРусский язык. Лицо, число и род глагола
 duo numeri: singularis et pluralis
 duo modi: indicativus et imperativus et coniunctivusРусский язык. Наклонение
 duo genera: activum et passivum
 tria tempora: praesens (solum in aspectu imperfectivo), praeteritum (verborum aspectuum perfectivi et imperfectivi), futurum (simplex pro verbis aspectus perfectivi et compositum pro verbis aspectus imperfectivi)Русский язык. Время глаголаРусская грамматика. Глагол. Категория времени seu, opinione alia, praesens-futurum (imperfectivum et perfectivum), praeteritum (imperfectivum et perfectivum) et futurum imperfectivumBeard R. An On-line Russian Reference Grammar. The Principles of Verbal Aspect

Praesens et futurum simplex (seu praesens-futurum imperfectivum et perfectivum) pro persona et numero secundum duos coniugationes mutantРусский язык. Спряжение.
+ Verba coniugationis primae Persona  singularis pluralis Prima -у aut -ю  -ем Secunda -ешь             -ете Tertia -ет              -ут aut -ют+ Verba coniugationis secundae Persona singularis pluralis Prima -ю aut -у  -им Secunda -ишь -ите Tertia -ит -ят aut -ат
Etiam sunt verba nonnulla, quae modo speciali declinantur.

In futuro composito (imperfectivo) solum verbum auxiliarium быть 'esse' declinatur.

Verba temporis praeteriti pro persona non mutantur, sed pro numero et (in numero singulari) pro genere.

 Syntaxis 
Voces poni solent ut subiectum sit primum, postea praedicatum, denique obiectum. Sed ordo vocum lingua Russica non tam refert, quam linguis quorum voces non declinantur.

 Vocabularium 
In lexico linguae Russicae, a Vladimiro Dahl saeculo undevicensimo comparato, sunt plus 200 milia vocabulorum, et Lexicon linguae Russicae litterariae hodiernae (Russice «Словарь современного русского литературного языка»), anno 1970 in lucem editum et septindecem volumina habens, 131 257 vocabula comprehendit.Карпухин С. Сколько слов в русском языке? . In Lexicon magnum academicum linguae Russicae (Russice «Большой академический словарь русского языка»), cuius volumen primum (e viginti exspectatis) anno 2005 publicatum est, circa 150 milia vocabulorum includenda sunt.Эпштейн М. Русский язык в свете творческой филологии разыскания  In Lexico linguae Puškin («Словарь языка Пушкина») sunt 24 milia vocabulorum. Docti locutores circa ab quinque ad decem milia vocabulorum usitate adhibent.

 Dialecti 
In Russiae parte Europaea tres regiones, quae dialectis differunt, distinguuntur: Russia septentrionalis, media et meridiana. Regiones praeterea in singulas dialectos dividuntur. Tamen dialecti linguae Russicae, etsi distantiae inter eas maximae sunt, paulum inter se differunt, ut ii, qui dialectis diversis utuntur, intellectu non impediantur.

 Lingua Russica septentrionalis 
Dialecti septentrionales a lacu Ladoga per Novogardiam Magnam et Iaroslaviam usque ad Caesarocoxagam in boreo-orientem versus in usu sunt. Littera "o" distincte pronuntiatur etiam in syllaba non acuta (оканье – okan'e), "g" gutturalis et "t" (cum exitus est verbi) dura sonant. 
Dialecti Ladogae ac Tichvinae
Dialecti Costromae
Dialecti Vologdae
Dialecti Onegae
Dialecti Bielozerae

 Lingua Russica media 
Finis septentrionalis a Petropoli per Novogardiam Magnam et Analeptriam usque ad Novogardiam Inferiorem et Tscheboxaros, meridianus a Magnis Lukis per Moscuam usque ad Pensam. Haec regio proprietates et septentrionalium et meridianarum dialectorum ostendit. Ab occidente "o" non acuta "o" pronuntiatur, ab oriente "a" (аканье – akan'e). 
Dialecti Pscoviae
Dialecti Novogardiae Magnae
Dialecti Moscuae et viciniae eius
Dialecti urbis Egor'evsk et viciniae eius
Dialecti urbis Temnikov et viciniae eius
Dialecti Volodimiriae et viciniae eius

 Lingua Russica meridiana 
A Magnis Lukis per Resaniam usque ad Tamboviam in meridiem versus. Hic "o" non acuta "a" pronuntiatur, littera "g" fricativa et "t" finalis mollis sonat.
Dialectus Resaniae et locorum circa Tanaidem flumen
Dialecti locis circa flumina Danaprim et Duinam 
Dialectus regionum Kurschae, Orelis et Bielogrodae

 Notae 

 Fontes 
 Языкознание: Большой энциклопедический словарь/Гл. ред. В.Н. Ярцева. 2-е изд. - М.: Большая Российская энциклопедия, 1998.-685 с.: ил. ISBN 5-85270-307-9 (БРЭ)
 Ожегов С.И., Шведова Н.Ю. Толковый словарь русского языка: 80000 слов и фразеологических выражений/Российская академия наук. Институт русского языка им. В.В. Виноградова. - 4-е изд., дополненное. - М.: Азбуковник, 1999. - 944 с. ISBN 5-89285-003-X
 Большая Советская энциклопедия. 3-е изд.
 Russian language
 Русский язык 

 Nexus externi 
 G. Geitlin, Observationes circa linguam Russicam nonnullae
 Colloquia Russico-Latina
 Vocabularium Latino-Russicum magnum
 Lexicon Russico-Latinum
 Rusicorum maledictorum glossarium latine conversum

!
Categoria:Linguae Russiae
Categoria:Linguae Slavicae